การควบคุมการระบาดเพิ่มเติมกดดัน domestic play / ส่งออก มี.ค. เติบโต / ติดตามการประชุมรัฐมนตรีของกลุ่ม OPEC และ Non-OPEC ในวันที่ 28 เม.ย.
26 เมษายน 2564

การควบคุมการระบาดเพิ่มเติมกดดัน domestic play / ส่งออก มี.ค. เติบโต / ติดตามการประชุมรัฐมนตรีของกลุ่ม OPEC และ Non-OPEC ในวันที่ 28 เม.ย. 

สำหรับการระบาดระลอก 3 ติดตามความเข้มงวดของมาตรการ Social distancing และ lockdown ที่แน่นขึ้นของภาครัฐ  เช่น การปิดสถานที่เสี่ยงเพิ่มเติม 14 วัน รวมถึงคำสั่งใส่ mask 100% ตั้งแต่ 26 เม.ย. เป็นต้นหลังตัวเลขการระบาดในประเทศยังคงปรับตัวสูงขึ้นต่อเนื่อง จนทำให้เตียงเร่ิมไม่เพียงพอที่จะรองรับผู้ป่วยใหม่ โดยภาครัฐเตรียมปรับแนวทางให้ผู้ติดเชื้อโควิดที่ไม่มีอาการกลับไปทำการพักฟื้นที่บ้านหลังเข้ารับการรักษาในโรงพยาบาลเป็นเวลา 10 วัน ทั้งนี้ประเมินกลุ่ม Vaccine plays จะยังถูกกดดันจากปัจจัยดังกล่าวจนกว่าตัวเลขผู้ติดเชื้อจะเร่ิมปรับตัวลงในอีก 1-2 เดือนข้างหน้าจากมาตรการดังกล่าว และการเร่งฉีดวัคซีน โดยล่าสุด อย. ได้ขึ้นทะเบียนวัคซีนแอสตราเซเนกาที่ผลิตโดยสยามไบโอไซเอนซ์แล้ว 

ในส่วนของตัวเลขเศรษฐกิจในประเทศการส่งออก ยอดส่งออกไทยเดือน มี.ค. 2564 ฟื้นตัวแข็งแกร่ง 8.5% YoY ส่วนนำเข้าก็เช่นกัน (+14.12%) ขณะที่การค้ายังเกินดุลที่ 700 ล้านดอลลาร์ฯ การส่งออกที่แข็งแกร่งสะท้อนประมาณการชุดใหม่ของเราที่ +7% YoY (เดิมที่ +4.5%) โดยยังคงประมาณการเงินบาท/ดอลลาร์ฯ ครึ่งปีแรกที่ 31-31.25 บาท กอปรกับ ทิศทางค่าเงินบาทซึ่งมีแนวโน้มจะอ่อนค่าจากการระบาดระลอกใหม่ในประเทศ ขณะที่เศรษฐกิจในประเทศคู่ค้าหลักอย่างสหรัฐฯ และจีนยังคงฟื้นตัวแข็งแกร่ง มองจะเป็นบวกกับกลุ่มส่งออก โดยหุ้นที่ได้ประโยชน์จากธีมส่งออก ได้แก่ SAT, AH, EPG, KCE, TWPC, STA, STGT, NER, ASIAN, PTTGC, IRPC, SCC 

สำหรับปัจจัยต่างประเทศ ติดตามปัจจัยกำหนดราคาน้ำมันดิบในสัปดาห์หน้าได้แก่ การประชุมรัฐมนตรีของกลุ่ม OPEC และ Non-OPEC ในวันที่ 28 เม.ย. การฟื้นตัวของอุปสงค์ในประเทศพัฒนาแล้วที่มีการกระจายวัคซีนรวดเร็วหนุนการฟื้นตัวของเศรษฐกิจ แต่ก็จะถูกถ่วงด้วยความต้องการในประเทศกำลังพัฒนาที่ชะลอตัวจากการระบาดของโควิด-19 ระลอกที่สาม ตัวเลข GDP 1Q21 ของสหรัฐฯ ตัวเลข PMI ภาคการผลิตของจีน ปริมาณน้ำมันดิบคงคลังรายสัปดาห์ และติดตามจำนวน oil rig count ที่สัปดาห์ล่าสุดลดลง 1 แท่น เป็น 344 แท่น 

ตัวเลขเศรษฐกิจอื่นๆอาทิ ติดตามดัชนีค่าระวางเรือคอนเทนเนอร์ SCFI ที่ปรับตัวขึ้น 5% WoW ทำสถิติสูงสุดเป็นประวัติการณ์ที่ 2,979 จุด จากความต้องการนำเข้าของสหรัฐฯที่ยังสูงอยู่เพราะ Inventory-to-sales ยังอยู่ในระดับต่ำ ผลกระทบต่อเนื่องจากเรือขวางคลองสุเอช และเรือใหม่ยังออกมาน้อย มองเป็นบวกกับ RCL และพวก Freight forwarder, ติดตามทิศทาง BY 10 ปีของสหรัฐฯ ทั้งก่อนและหลังการประชุมเฟดในวันที่ 27-28 เม.ย. ซึ่งจะเป็นตัวชี้นำการเคลื่อนไหวของหุ้นกลุ่มธนาคาร และประกัน 

มุมมองตลาดหุ้น/ กลยุทธ์การลงทุน SET แกว่งในกรอบ 1525-60จุด+/- แนะเก็งกำไรหุ้นส่งออกที่เติบโต, outlook 1Q21 ดี และ บาทอ่อน อาทิ KCE, EPG, STA 

หุ้นแนะนำ KCE (พื้นฐาน 65.00 บาท) เราคาดว่าการเติบโตของการส่งออกแผ่นวงจรรวม (+18.9% YoY ในเดือน มี.ค. 2564 และ +13.9% YoY ในไตรมาส 1/2564) และการส่งออกยานยนต์ (รถยนต์ส่วนบุคคล) (+13.9% YoY ในเดือน มี.ค. 2564 และ +13.3% YoY ในไตรมาส 1/2564) จะเป็นปัจจัยบวกต่อภาพรวมกำไรในไตรมาส 1/2564 ของ KCE EPG (พื้นฐาน 14.00 บาท) การส่งออกยานยนต์เชิงพาณิชย์ (รถกระบะ รถบัส และรถบรรทุก) เติบโตเป็นอย่างดี (+120.13% YoY ในเดือน มี.ค. 2564 และ +47% YoY ในไตรมาส 1/2564) ขณะที่ตลาดออสเตรเลียซึ่งเป็นตลาดสำคัญของ EPG ก็เติบโตขึ้นเป็นอย่างดี ซึ่งจะกลายเป็นปัจจัยบวกต่อภาพรวมกำไรในไตรมาส 1/2564 ของ EPG ได้STA (พื้นฐาน 55.00 บาท)การเติบโตด้านการส่งออกยางพารา (+ 109.2% YoY ในเดือน มี.ค. 2564 และ + 38.1% YoY ในไตรมาส 1/2564) ที่ได้แรงหนุนมาจากกลุ่มถุงมือยางและภาพรวมอุตสาหกรรมยานยนต์ในตลาดโลกที่โดดเด่น ล้วนจะกลายมาเป็นปัจจัยบวกต่อ STA โดยนักวิเคราะห์ของเราคาดว่ากำไรของ STA จะเติบโตขึ้น 518% YoY และ 18.2% QoQ

รายงานตัวเลขเศรษฐกิจ วันจันทร์ ติดตาม ตัวเลข German Ifo Business Climate Index เดือน เม.ย. คาด +1.2% MoM เป็น 97.8 จุด ตัวเลขดัชนีสั่งซื้อสินค้าคงทนของสหรัฐฯ เดือน มี.ค. คาด +2.5% MoM วันอังคาร ติดตาม การประชุมธนาคารกลางญี่ปุ่น และดัชนีความเชื่อมั่นผู้บริโภคสหรัฐฯ เดือน มี.ค. คาด +2.2% MoM เป็น 112.1 จุด วันพุธ ติดตาม ปริมาณสำรองน้ำมันดิบรายสัปดาห์ของสหรัฐฯ และการประชุมธนาคารกลางสหรัฐฯวันพฤหัสฯ ติดตาม ตัวเลข GDP 1Q21 ของสหรัฐฯ คาด +6.5% QoQ ตัวเลขยอดขายบ้านรอปิดการขายของสหรัฐฯ เดือน มี.ค. คาด +6% MoM และตัวเลขการขอสวัสดิการว่างงานรายสัปดาห์คาด +5.6 แสนตำแหน่ง วันศุกร์ ติดตาม ตัวเลขเศรษฐกิจไทยเดือน มี.ค. โดย ธปท. ตัวเลข PMI ภาคการผลิตของจีนเดือน เม.ย. คาดทรงตัว MoM ที่ 51.7 จุด ตัวเลข GDP 1Q21 ของเยอรมันคาด -1.5% QoQ และ -3.4% YoY ตัวเลข CPI ของยูโรโซนเดือน เม.ย. คาด +1.6% YoY ตัวเลข Core PCE price index ของสหรัฐฯ เดือน มี.ค. คาด +1.8% YoY ตัวเลข Personal spending index เดือน มี.ค. คาด +4.2% MoM และดัชนี Michigan Consumer Sentiment เดือน เม.ย. คาด +1.1% MoM เป็น 87.5 จุด